โสมชบาจ๊ะจ๋า 23/06/61
สมเด็จพระเทพรัตนราชสุดาฯ สยามบรมราชกุมารี เสด็จฯพระราชทานเหรียญกาชาดแก่ผู้บำเพ็ญคุณความดี และผู้มีอุปการคุณต่อสภากาชาด ไทย ที่ตึก ภปร. รพ.จุฬาลงกรณ์ จากนั้นทรงประชุมกรรมการสภากาชาดไทย ที่ตึกญาณสังวร วันที่ 25 มิ.ย. เวลา 14.00 น.,ยามนี้ สันติ ชุดินธรา รองผู้ว่าการ ททท. พูดไปเผลอส่ายหน้าไปมา เพราะไปดึงงานแจกรางวัล Bollywood จากอินเดีย ซึ่งเทียบเท่างาน Oscar ของ Hollywood มาจัดในไทยอีกครั้ง หลังจากเคยมาจัดเมื่อ 10 ปีก่อน โดยมีดาราดังระดับโลกมาร่วมงานคับคั่ง อาทิ Anuphan Kher, Shahid Kapoor, Varun David Dhawan และดารา ผู้กำกับ นักสร้างภาพยนตร์ และเซเลบริตี้อินเดียนับพันคน บนงานพรมเขียว ที่สยามนิรมิต 22-24 มิ.ย.,ทำข่าวด้านผู้อพยพมาตลอด กิตติ สิงหาปัด แห่งข่าวสามมิติ จึงได้รับคัดเลือกให้รับรางวัล จาก United Nations High Commissioner for Refugees (UNHCR),นิตยสารอนุรักษ์เข้าสู่ปีที่ 6 แล้ว อาภาวัลย์ สรรพโส จัดแคมเปญน่ารักให้ผู้อ่านร่วมเป็นสมาชิกอุปถัมภ์ ปีละ 1,200 บาท เพื่อส่งมอบหนังสือให้โรงเรียนต่างๆ เพื่อใช้กระตุ้นจิตสำนึกในการอนุรักษ์สิ่งแวดล้อม ธรรมชาติ ภูมิปัญญาที่ตกทอดมาทุกๆด้าน โดยสมัครสมาชิก ที่ 08-0451-5555,มารดา ฉวีวรรณ หัวใจวายจากไปกะทันหัน เบญจวรรณ สุทธิคำ รอน้องชายมาจากแอลเอ และจัดพิธีรำลึกถึงที่คริสตจักรสืบสัมพันธวงศ์ ถนนศรีเวียง กทม. 25-26 มิ.ย. เวลา 19.00 น. และเคลื่อนไปทำพิธี ที่คริสตจักรที่หนึ่ง เชียงใหม่ 28-29 มิ.ย. โดยของดพวงหรีด,เป็นผู้เชี่ยวชาญศิลปะระดับโลก ดร.ดิสพล จันศิริ จึงได้รับเชิญจากสถาบันสมิธโซเนียน ให้เป็นหนึ่งใน Board of Trustees of the Smithsonian Hirshhorn Museum and Sculpture Garden ซึ่งเป็นคนไทยเพียงหนึ่งเดียว,ตั้งแต่ยุค ออเจ้า มาเยือน กุญชริกา กุญชร ณ อยุธยา ที่รับฝีมือมาเต็มๆ จากวังบ้านหม้อ ถูกจองตัวไปสอนอาหารไทยอยู่เนืองๆ ล่าสุด มีลูกศิษย์เป็นแม่ลูกบิลเลียนแนร์ มยุรี เอี่ยม-สกุลรัตน์ และลูกสาว พัตต์พัตต์,พีอาร์ตัวแม่ ที่ผันตัวไปเป็นโฮเต็ลเลียร์ สุตานันท์ ดาวฤกษ์ ทำท่าจะ รั้งตำแหน่งแม่ศรีเรือนคนล่าสุด เมื่อหนุ่มตาน้ำข้าวจากเท็กซัส ที่เห็นหน้ากันทางโซเชียลมานาน จะเอาตัวเป็นๆ มาให้เห็น,หลังลดน้ำหนักที่เกือบแตะ 60 ให้เหลือราว 55 กก. ดาราณีย์ ตันชัยสวัสดิ์ ก็ได้ลุคใหม่ปราดเปรียวแบบนักกีฬา โดยเฉพาะแว่นกันแดดกรอบขาวแบบเท่ ที่ซื้อมารวดเดียว 6 อัน อันละ 450 บาท แบบเดียวกันเป๊ะ เพราะคนขายบอกว่าต้องซื้อ 6 อัน ถึงจะได้ลดราคา 30 บาท--เลือดชาวแบงก์ยังเข้มมาก.,โสมชบา
หลังลดน้ำหนักที่เกือบแตะ 60 ให้เหลือราว 55 กก. ดาราณีย์ ตันชัยสวัสดิ์ ก็ได้ลุคใหม่ปราดเปรียวแบบนักกีฬา 
ดาราณีย์ ตันชัยสวัสดิ์,ธนาคารกสิกรไทย,ลดน้ำหนัก,โสมชบาจ๊ะจ๋า,โสมชบา